На вечарыне адбылася прэзентацыя кнігі Уладзіміра Георгіевіча “Рака майго жыцця”. У кнігу ўвайшлі матэрыялы, якія раней друкаваліся ў рэспубліканскіх перыядычных выданнях, а таксама на старонках раённай газеты. Яны карпатліва збіраліся і сістэматызаваліся аўтарам на працягу многіх гадоў, вывяраліся ў навуковых гістарычных выданнях. У кнізе прыводзяцца вытрымкі з твораў краязнаўцаў Аляксандра Ельскага і Паўла Шпілеўскага. Чытачы маюць магчымасць са старонак кнігі пазнаёміцца з гісторыяй роду Дарагужоў, друкуюцца здымкі, зробленыя ў розныя гады. Уладзімір Георгіевіч — выхадзец з шляхецкага роду Забельскіх, які меў назву “Тшаска”(Trzaska). Ён ўзнік у ХІІІ стагоддзі ў Польшчы, а да нас прыйшоў у ХV стагоддзі. Забельскія – шляхта вайсковага саслоўя, якая ў Вялікім княстве Літоўскім складала больш за 10 адсоткаў (працэнтаў) насельніцтва.